Disen skole

**Referat fra driftsstyremøte på**

**Disen skole tirsdag 7. mars 2023 kl. 16:45**

**Møtegruppe:** Driftsstyret
Møtested: Disen skole, personalrommet
Møtetid: tirsdag 7.3.23 kl. 16.45
Saksfremlegg: Birgitte A. Stub og Marie Torheim Kristoffersen

**Referent:** Geir Ueland

**Til stede:**

Anders Brunland (forelder), Elisabeth Vorin Haaland (ansatt), Mari Bolstad (vara ansatt), Julie Barkenæs (politiker), Henriette F.V. Torgersen (forelder), Evelyn Ringen (politiker), Trude Kumle (vara politiker)

**Fra Disen skole:** Marie Torheim Kristoffersen, AKS-leder, Birgitte Arctander Stub, rektor, Geir Ueland ass. rektor

**Forfall:** Terje Olav Moen (politiker), Hilde Olesen (ansatt)

**Varamedlemmer**: Sissel Raaen (forelder), Kari Reistadbakk (forelder), Mari Bolstad (ansatt), Kaja Wiese Matheson (ansatt), Hanne Lyssand (politiker), Anders Mamen (politiker)

**Kopi til:** Utdanningsforbundet og Fagforbundet

**Saksliste:**

**09/23** **Godkjenning av referat fra møtet 17. januar 2023**

Vedtak: Driftsstyret godkjente innkallingen, og referatet fra 17. januar 2023

**10/23** **Nytt fra skole/AKS**

Skolen er i gang med å planlegge nytt skoleår

Utlysning og intervju med nye lærere til høsten er i gang

Ikke så mange søkere til ny AKS leder, men det blir intervjuer

Mye is i skolegården og på veiene rundt skolen denne vinteren

Vedtak: Driftsstyret tar skolens informasjon til orientering

**11/23 Økonomi skole og AKS**

Rektor og AKS-leder redegjør for månedsrapport for januar 2023

Det er ikke så mye å komme med så tidig. Skolen sparer og det investeres ikke. Kun utgifter til drift inntil vi vet mer. Det er meningen å ta igjen noe hver måned framover.

AKS har overskudd, men det vil justeres.

Vedtak: Driftsstyret tar skole/AKS sin redegjørelse til orientering

**12/23 Årsavslutning 2022**

Inkludert Fullstendighetsærklæring, godkjenning av årsregnskapsrapport og disponering av mindreforbruk

**Til grunn for saken lå:**

* Driftsrapport desember 2022 for AKS og skole
* Forslag til årsregnskapsrapport 2022 for AKS og skole

Driftsstyret gikk gjennom redegjørelsen som skal utarbeides i forbindelse med årsregnskapet. Driftsstyret gikk gjennom kravene som blir beskrevet for ledelsens arbeid med etiske retningslinjer, habilitet og bierverv.

**Ledelsen bekreftet overfor driftsstyret at**:

* Årsregnskapet er avgitt i overensstemmelse med gjeldende lover og retningslinjer
* Merforbruk på skolen, og mindreforbruk på AKS er disponert i henhold til reglene.

 **Ledelsen bekreftet overfor driftsstyret at:**

* Anskaffelser er gjort i henhold til reglene
* Etiske retningslinjer - Bierverv – habilitet er fulgt
* Ansattes pårørende informasjon i HR-systemet
* Håndtering av kunstverk tilhørende Oslo kommune i henhold til rutiner

Vedtak:
Skole: Disponering av merforbruket fra 2022 ble vedtatt av driftsstyret i januar 2023, og bekreftet på dette møtet.

AKS: Disponering av mindreforbruket ble diskutert i driftsstyremøtet i januar og vedtatt på dette møtet.

Vedtak: Årsregnskapet for 2022 ble godkjent av driftsstyret.

Vedtak: Ledelsens arbeid med etiske retningslinjer, habilitet og bierverv er gjennomgått og godkjent av driftsstyret.

**13/23** **Gjennomgang av driftsstyrereglementet**

Diskusjon om driftsstyrets egne prioriteringer og hva driftsstyret skal prioritere

Rektor gikk gjennom reglementet

* Vi skal forbedre å legge ut referatene på nettsiden
* Hvordan skal vi involvere elevene mer til driftsstyret
* Ta med elevene hvis det er aktuelle saker i skolemiljøutvalget og være med videre over i driftsstyremøtet

Årshjulet erstatter myndighetsfordelingen etat og skole

Oversikt over klager – hva menes med klager? Skolen undersøker.

Vedtak: Driftsstyret tar driftsstyrereglementet til etterretning.

**14/23** **Årshjul og møteplan for driftsstyret**

Vi så på årshjulet og mot neste møte, 23. mai

Skolemiljøutvalgsmøte før driftsstyremøtet og elevene blir med litt inn i driftsstyremøtet

**15/23** **Diskusjonssak: Om skjerm og nettbruk på skolen, på AKS og ifm lekser**

Det går en diskusjon i landet om barns nett- og skjermbruk. Den samme diskusjonen går på Disen, særlig blant foreldrene og i FAU. Ledelsen i Driftsstyret mener at styret bør ha dette som tema med jevne mellomrom, for å både vite og forstå hva som skjer, og ha en mening om saken.

Vedtak: driftsstyret ber skolen utarbeide en felles avklaring.

Skolen utarbeider en forklaring og begrunnelse for bruk av læringsbrett. Trinnene informerer nå på foreldremøtene om sin bruk og sine forklaringer og begrunnelser. Vi tar diskusjonene videre inn i skolens felles avklaringer rundt temaet.

**16/23** **Brukerundersøkelser gjennomgang av resultatene og diskusjon**

Vi har fått resultatene på brukerundersøkelsen for AKS, som ikke har vært gjennomført siden 2019.

AKS leder gikk gjennom undersøkelsen og viste endringer og at det er startet et arbeid i forhold til det foreldrene melder som mindre bra.

Driftsstyret er fornøyd med innsatsen og utviklingen på aks.

Vedtak: Driftsstyret tar skolens informasjon til orientering

**17/23** **Eventuelt**

Det var ingen saker til eventuelt.